《题明妃出塞卷子》
清代·时铭

塞草茫茫塞雪紫，沙啄蛾眉寒瘃指。妾身辛苦事和亲，万里关山从此始。

日落穹庐望汉宫。禾央宫月半朦胧。宫中自识君王面，偶隔君门一万重。

小弦声吆大弦急，弦急弦吆如帛裂。琵琶抛却不成弹，匹似妾身长断绝。

和亲辛苦惟妾身，汉家十载无边尘。回头翻觉君恩重，胜作《长门赋》里人。

作者简介：（1766—1827）江苏嘉定人，字佩西，号香雪。嘉庆十年进士，官山东齐东知县，道光初以催科被劾罢。受亏空问题影响不得归，卒于济南寓邸。通算学。有《笔算筹算图》、《扫落叶斋诗文稿》、《六壬录要》、《唐宋诗选》等。